MT Il-Ġurnal Uffiċjali tal-Unjoni Ewropea C 185/62

Opinjoni tal-Kumitat Ewropew tar-Reġjuni — FEIS 2.0

(2017/C 185/09)

Relatur ġenerali: Wim VAN DE DONK (NL/EPP), Gvernatur-President tal-Kunsill u tal-Kunsill Eżekuttiv tal-Provinċja tal-Brabant tat-Tramuntana Dokument ta’ referenza: Proposta għal Regolament tal-Parlament Ewropew u tal-Kunsill li jemenda r-Regolamenti (UE) Nru 1316/2013 u (UE) 2015/1017 fir-rigward tal-estensjoni tad-durata tal-Fond Ewropew għall-Investimenti Strateġiċi kif ukoll l-introduzzjoni ta’ titjib tekniku għal dan il-Fond u għaċ-Ċentru Ewropew ta’ Konsulenza għall-Investimenti COM(2016) 597 final

I. RAKKOMANDAZZJONIJIET SABIEX JITRESSQU EMENDI

Emenda 1

COM(2016) 597 final

Kunsiderazzjonijiet ġodda qabel Premessa 1:

Test propost mill-Kummissjoni Emenda tal-KtR Wara li kkunsidra evalwazzjoni tal-Kummissjoni Ewropea dwar l-użu tal-garanzija tal-UE u l-funzjonament tal-fond ta’ garanzija tal-FEIS bħala parti mill-proposta leġislattiva dwar l-estensjoni tal-FEIS; Wara li kkunsidra l-ewwel rapport tal-Bank Ewropew tal-Investiment (BEI) dwar “L-Evalwazzjoni tal-funzjonament tal-Fond Ewropew għall-Investimenti Strateġiċi” li nħareġ fis-6 ta’ Ottubru 2016; Wara li kkunsidra evalwazzjoni esterna indipendenti dwar l-applikazzjoni tar-Regolament tal-FEIS skont l-Artikolu 18(6) tar-Regolament (UE) 2015/1017; Wara li kkunsidra l-Opinjoni Nru 2/2016 tal-Qorti Ewropea tal-Awdituri (QEA) dwar “FEIS: proposta bikrija għal estensjoni u espansjoni” li nħarġet fil-11 ta’ Novembru 2016;

Raġuni

Hemm bżonn ta’ referenzi għall-ħidma ta’ evalwazzjoni li saret mill-istituzzjonijiet Ewropej u l-evalwazzjoni indipendenti tal-applikazzjoni tar-Regolament (UE) 2015/1017.

[dawn il-“Wara li kkunsidra” ġodda jridu jiżdiedu wara “Wara li kkunsidra l-Opinjoni tal-KtR”]

Emenda 2

COM(2016) 597 final

Premessa ġdida wara Premessa 4:

Test propost mill-Kummissjoni Emenda tal-KtR L-Artikoli 18(6) u 18(7) tar-Regolament tal-FEIS jipprovdu proposta biex jiġi emendat ir-Regolament FEIS li għandha ssir sal-5 ta’ Lulju 2018 u jirrikjedu li tali proposta għandha tiġi appoġġjata minn evalwazzjoni indipendenti dwar jekk il-FEIS “huwiex jilħaq l-objettivi tiegħu u jkun ġustifikat li tinżamm skema li tappoġġja l-investiment”. Din l-evalwazzjoni indipendenti tal-applikazzjoni tar-Regolament tal-FEIS imwettqa minn esperti esterni ġiet ippreżentata wara l-proposta tal-Kummissjoni dwar l-estensjoni tal-FEIS.

Emenda 3

COM(2016) 597 final

Premessa 8

Test propost mill-Kummissjoni Emenda tal-KtR Il-FEIS estiż għandu jindirizza l-fallimenti tas-suq u sitwazzjonijiet ta’ investiment subottimali u jkompli jimmobilizza l-finanzjament tas-settur privat f’investimenti kruċjali għall-ħolqien tax-xogħol futur – inkluż l-impjieg taż-żgħażagħ –, it-tkabbir u l-kompetittività b’tisħiħ fl-addizzjonalità. Dan jinkludu investimenti fl-oqsma tal-enerġija, l-ambjent u l-azzjoni klimatika, il-kapital soċjali u uman u l-infrastruttura relatata, il-kura tas-saħħa, ir-riċerka u l-innovazzjoni, it-trasport transfruntier u sostenibbli, kif ukoll it-trasformazzjoni diġitali. B’mod partikolari, il-kontribut tal-operazzjonijiet appoġġjati mill-FEIS biex jinkisbu l-miri ambizzjużi tal-Unjoni stabbiliti fil-Konferenza tal-Klima ta’ Pariġi (COP21) għandu jkun rinforzat. Proġetti prijoritarji ta’ interkonnessjoni tal-enerġija u proġetti tal-effiċjenza enerġetika għandhom ikunu mmirati dejjem aktar. Barra minn hekk, l-appoġġ tal-FEIS għall- awtostradi għandu jiġi evitat, sakemm ma jkunx meħtieġ biex jappoġġja l-investiment privat fit-trasport f’pajjiżi tal-koeżjoni jew fi proġetti ta’ trasport transfruntier li jinvolvi mill-anqas pajjiżi ta’ koeżjoni wieħed . Għal raġunijiet ta’ ċarezza, għalkemm huma diġà eliġibbli, jeħtieġ li jiġi stabbilit b’mod espliċitu li l-proġetti fl-oqsma tal-agrikoltura, is-sajd u l-akkwakultura jaqgħu fl-objettivi ġenerali eliġibbli għall-appoġġ tal-FEIS. Il-FEIS estiż għandu jindirizza l-fallimenti tas-suq u sitwazzjonijiet ta’ investiment subottimali u jkompli jimmobilizza l-finanzjament tas-settur privat f’investimenti kruċjali għall-ħolqien tax-xogħol futur – inkluż l-impjieg taż-żgħażagħ –, it-tkabbir u l-kompetittività b’tisħiħ fl-addizzjonalità. Dan jinkludu investimenti fl-oqsma tal-enerġija, l-ambjent u l-azzjoni klimatika, il-kapital soċjali u uman u l-infrastruttura relatata, il-kura tas-saħħa, ir-riċerka u l-innovazzjoni, it-trasport transfruntier u sostenibbli, kif ukoll it-trasformazzjoni diġitali. B’mod partikolari, il-kontribut tal-operazzjonijiet appoġġjati mill-FEIS biex jinkisbu l-miri ambizzjużi tal-Unjoni stabbiliti fil-Konferenza tal-Klima ta’ Pariġi (COP21) kif ukoll il-miżuri ta’ implimentazzjoni deċiżi fil-COP 22 għandhom ikunu rinforzati u l-proġetti ffinanzjati mill-FEIS għandhom ikunu reżiljenti għad-diżastri . Proġetti prijoritarji ta’ interkonnessjoni tal-enerġija u proġetti tal-effiċjenza enerġetika għandhom ikunu mmirati dejjem aktar. Barra minn hekk, l-appoġġ tal-FEIS għal proġetti tat-trasport intensivi fl-użu tal-karbonju u għall-enerġija fossili għandhom jiġu evitati, sakemm ma jkunux meħtieġa biex jappoġġjaw l-investiment privat fit-trasport f’pajjiżi tal-koeżjoni jew fi proġetti ta’ trasport transfruntier. Għal raġunijiet ta’ ċarezza, għalkemm huma diġà eliġibbli, jeħtieġ li jiġi stabbilit b’mod espliċitu li l-proġetti fl-oqsma tal-agrikoltura, is-sajd u l-akkwakultura jaqgħu fl-objettivi ġenerali eliġibbli għall-appoġġ tal-FEIS.

Raġuni

Il-proġetti ta’ trasport huma kruċjali biex jattiraw investimenti privati u m’għandhomx jiġu limitati għal pajjiżi ta’ koeżjoni biss. Barra minn hekk, ir-Regolament tal-FEIS għandu jqis ir-riżultati tal-aħħar Konferenza ta’ Marrakech dwar it-Tibdil fil-Klima (COP 22).

Emenda 4

COM(2016) 597 final

Premessa 11

Test propost mill-Kummissjoni Emenda tal-KtR Sabiex jiġi rinforzat l-użu tal-FEIS f’reġjuni anqas żviluppati u f’reġjuni fi tranżizzjoni , l-ambitu tal-objettivi ġenerali eliġibbli għall-appoġġ tal-FEIS għandu jiġi estiż. L-ewwel rapport tal-Bank Ewropew tal-Investiment (BEI) dwar “L-evalwazzjoni tal-funzjonament tal-Fond Ewropew għall-Investimenti Strateġiċi” li nħareġ fis-6 ta’ Ottubru 2016 jenfasizza l-ħtieġa li jiġi indirizzat l-iżbilanċ ġeografiku tal-appoġġ tal-FEIS permezz ta’ miżuri bħat-tkabbir tal-ambitu tal-objettivi ġenerali eliġibbli għall-appoġġ tal-FEIS u t-tisħiħ tar-rwol taċ-Ċentru Ewropew ta’ Konsulenza .

Emenda 5

COM(2016) 597 final

Premessa 14

Test propost mill-Kummissjoni Emenda tal-KtR Sabiex parzjalment jiffinanzjaw il-kontribuzzjoni mill-baġit ġenerali tal-Unjoni lill-fond ta’ garanzija tal-UE għal investimenti addizzjonali li għandhom isiru, jeħtieġ li jsir trasferiment mill-envelop disponibbli tal-Faċilità Nikkollegaw l-Ewropa (CEF), previst fir-Regolament (UE) Nru 1316/2013 tal-Parlament Ewropew u tal-Kunsill (1) . Barra minn hekk, jeħtieġ li EUR 1 145 797 000 ta’ approprjazzjonijiet jiġu ttrasferiti mill-istrumenti finanzjarji tas-CEF lejn il-parti tal-għotja tas-CEF bil-għan li jiġi ffaċilitat it-taħlit mal-FEIS jew ma’ strumenti rilevanti oħra, b’mod partikolari dawk dedikati għall-effiċjenza enerġetika.

Emenda 6

COM(2016) 597 final

Premessa 15

Test propost mill-Kummissjoni Emenda tal-KtR Abbażi tal-esperjenza miksuba permezz tal-investimenti appoġġjati mill-FEIS, l-ammont immirat tal-fond ta’ garanzija għandu jinġieb għal 35 % tat-total tal-obbligi ta’ garanzija tal-UE li jiżgura livell adegwat ta’ protezzjoni. Abbażi tal-esperjenza miksuba permezz tal-investimenti appoġġjati mill-FEIS, l-ammont immirat tal-fond ta’ garanzija għandu jinġieb għal 33 % tat-total tal-obbligi ta’ garanzija tal-UE li jiżgura livell adegwat ta’ protezzjoni.

Emenda 7

COM(2016) 597 final

Artikolu 1

Paragrafu ġdid wara l-paragrafu (1)

Test propost mill-Kummissjoni Emenda tal-KtR (2) Fl-Artikolu 5(1), it-tieni subparagrafu huwa sostitwit b’dan li ġej: “L-attivitajiet speċjali tal-BEI, kif definit fl-Artikolu 16 tal-Istatut tal-BEI u fil-linji gwida tal-BEI dwar il-politika tar-riskju tal-kreditu, appoġġjati mill-FEIS, għandhom jitqiesu wkoll biex tiġi pprovduta l-addizzjonalità skont il-kundizzjoni li hija ddokumentata pubblikament u li dawn jindirizzaw falliment tas-suq jew sitwazzjonijiet ta’ investiment subottimali u li ma setgħux jitwettqu mingħajr l-appoġġ tal-FEIS fl-istess perjodu mill-BEI, mill-FEI jew taħt strumenti finanzjarji eżistenti tal-Unjoni.”

Raġuni

Profil ta’ riskju ogħla ta’ operazzjoni ma huwiex l-uniku kriterju għall-addizzjonalità. Barra minn hekk, attivitajiet speċjali tal-BEI appoġġjati mill-FEIS għandhom jiġu sottomessi għal trasparenza u r-rekwiżiti ta’ dokumentazzjoni.

Emenda 8

COM(2016) 597 final

Artikolu 1

Biddel it-test tal-paragrafu 2 kif ġej

Test propost mill-Kummissjoni Emenda tal-KtR Fl-Artikolu 5(1), it-tielet subparagrafu huwa sostitwit b’dan li ġej: Fl-Artikolu 5(1), it-tielet subparagrafu huwa sostitwit b’dan li ġej: “Sabiex in-nuqqasijiet tas-suq jew sitwazzjonijiet ta’ investiment subottimali jiġu indirizzati aħjar, attivitajiet speċjali tal-BEI appoġġjati mill-FEIS għandu tipikament ikollhom karatteristiċi bħal subordinazzjoni, parteċipazzjoni fi strument għall-kondiviżjoni tar-riskju, karatteristiċi transfruntieri, skopertura għal riskji speċifiċi jew aspetti identifikabbli oħrajn, kif deskritt f’aktar dettall fl-Anness II. Proġetti tal-BEI li jkollhom riskju aktar baxx mir-riskju minimu f’attivitajiet speċjali tal-BEI jistgħu wkoll ikunu sostnuti mill-FEIS jekk l-użu tal-garanzija tal-UE ikun mitlub jiżgura addizzjonalità kif definit fl-ewwel subparagrafu ta’ dan il-paragrafu. Il- proġetti apoġġjati mill-FEIS li jikkonsistu f’infrastruttura fiżika li torbot żewġ Stati Membri jew aktar jew mill-estensjoni tal-infrastruttura fiżika jew mis-servizzi marbuta ma’ infrastruttura fiżika minn Stat Membru wieħed għal Stat Membru wieħed jew aktar minn wieħed, għandhom ukoll jiġu kkunsidrati li jipprovdu l-addizzjonalità.”; “Sabiex in-nuqqasijiet tas-suq jew sitwazzjonijiet ta’ investiment subottimali jiġu indirizzati aħjar, attivitajiet speċjali tal-BEI appoġġjati mill-FEIS għandu tipikament ikollhom karatteristiċi bħal subordinazzjoni, parteċipazzjoni fi strument għall-kondiviżjoni tar-riskju, karatteristiċi transfruntieri, skopertura għal riskji speċifiċi jew aspetti identifikabbli oħrajn, kif deskritt f’aktar dettall fl-Anness II. Proġetti ta’ kooperazzjoni transfruntiera u proġetti ta’ kooperazzjoni interreġjonali, b’mod partikolari bejn reġjuni funzjonali, għandhom ukoll jiġu kkunsidrati li jipprovdu l-addizzjonalità.”;

Raġuni

Il-kooperazzjoni transfruntiera u l-proġetti ta’ kooperazzjoni interreġjonali, fid-dawl tal-valur miżjud għoli tagħhom u indipendentement mill-karatteristiċi tagħhom, għandhom jiġu awtomatikament ikkunsidrati bħala sors ta’ addizzjonalità. In the first year of operation, no cross-border projects were financed by the EFSI. L-importanza tar-reġjuni funzjonali hija ovvja.

Emenda 9

COM(2016) 597 final

Artikolu 1

Biddel il-punt (4)(d)

Test propost mill-Kummissjoni Emenda tal-KtR fil-paragrafu 12, it-tieni sentenza tat-tieni subparagrafu hija sostitwita b’dan li ġej: fil-paragrafu 12, it-tieni sentenza tat-tieni subparagrafu hija sostitwita b’dan li ġej: “Id-deċiżjonijiet li japprovaw l-użu tal-garanzija tal-UE għandhom ikunu pubbliċi u aċċessibbli, u jinkludu r-raġuni għad-deċiżjoni, b’fokus partikolari fuq il-konformità mal-kriterju tal-addizzjonalità. Il-pubblikazzjoni ma għandhiex tinkludi informazzjoni kummerċjalment sensittiva. Biex jilħaq id-deċiżjoni tiegħu, il-Kumitat tal-Investiment għandu jiġi appoġġjat mid-dokumentazzjoni pprovduta mill-BEI.”; “Id-deċiżjonijiet li japprovaw l-użu tal-garanzija tal-UE għandhom ikunu pubbliċi u aċċessibbli, u jinkludu r-raġuni għad-deċiżjoni, b’fokus partikolari fuq il-konformità mal-kriterju tal-addizzjonalità. “It-tabella ta’ valutazzjoni ta’ indikaturi, użata biex jiġu vvalutati l-operazzjonijiet, għandha tkun ippubblikata hekk kif operazzjoni skont il-garanzija tal-UE tkun iffirmata, bl-esklużjoni ta’ informazzjoni kummerċjalment sensittiva. Biex jilħaq id-deċiżjoni tiegħu, il-Kumitat tal-Investiment għandu jiġi appoġġjat mid-dokumentazzjoni pprovduta mill-BEI.”;

Raġuni

L-emenda hija konformi mal-premessa 18 tal-proposta leġislattiva.

Emenda 10

COM(2016) 597 final

Artikolu 1

Punt (5)(b)

Test propost mill-Kummissjoni Emenda tal-KtR (b) fil-paragrafu 2 jiżdied dan is-subparagrafu: “Il-BEI għandu jimmira biex mill-anqas 40 % tal-finanzjament tal-FEIS taħt it-tieqa għall-infrastruttura u l-innovazzjoni jagħti appoġġ lil proġetti b’komponenti li jikkontribwixxu għall-azzjoni klimatika, skont l-impenji tal-COP21. Il-Bord ta’ Tmexxija għandu jipprovdi gwida dettaljata għal dan il-għan.”; (b) fil-paragrafu 2 jiżdied dan is-subparagrafu: “Il-BEI għandu jimmira biex mill-anqas 40 % tal-finanzjament tal-FEIS taħt it-tieqa għall-infrastruttura u l-innovazzjoni jagħti appoġġ lil proġetti b’komponenti li jikkontribwixxu għall-azzjoni klimatika, skont l-impenji tal-COP21. Il-Bord ta’ Tmexxija għandu jipprovdi gwida dettaljata għal dan il-għan.”;

Emenda 11

COM(2016) 597 final

Artikolu 1

Biddel il-punt (8)(d)

Test propost mill-Kummissjoni Emenda tal-KtR il-paragrafu 5 huwa sostitwit b’dan li ġej: “5. Kontribuzzjonijiet għall-fond ta’ garanzija msemmija fil-paragrafu 2 għandhom jintużaw biex jintlaħaq livell adatt (l-ammont immirat) li jirrifletti t-total tal-obbligi ta’ garanzija tal-UE. L-ammont immirat għandu jiġi stabbilit għal 35 % tal-obbligi ta’ garanzija totali tal-UE.”; il-paragrafu 5 jinbidel b’dan li ġej: “5. Kontribuzzjonijiet għall-fond ta’ garanzija msemmija fil-paragrafu 2 għandhom jintużaw biex jintlaħaq livell adatt (l-ammont immirat) li jirrifletti t-total tal-obbligi ta’ garanzija tal-UE. L-ammont immirat għandu jiġi stabbilit għal 33 % tal-obbligi ta’ garanzija totali tal-UE.”;

Raġuni

Il-KtR jiddispjaċih dwar il-kontradizzjoni bejn ir-rinforz tas-CEF-Trasport propost mid-dokument li jakkumpanja r-reviżjoni ta’ nofs it-terminu tal-QFP, u t-tnaqqis ta’ EUR 500 miljun fil-baġit tal-Faċilità Nikkollegaw l-Ewropa propost mill-proposta leġislattiva attwali. Dan it-tnaqqis ta’ riżorsi finanzjarji mhux użati għal strumenti finanzjarji taħt is-CEF juri b’mod ċar li l-proġetti tas-CEF qed jitilfu posthom għall-proġetti ffinanzjati mill-FEIS. Il-KtR jesprimi l-oppożizzjoni tiegħu għal dan it-tnaqqis u jipproponi li jitnaqqas l-ammont fil-mira minn 35 % għal 33 % sabiex ma jkunx hemm il-ħtieġa li jitnaqqas l-ammont tal-pakkett tas-CEF b’EUR 500 miljun.

Emenda 12

COM(2016) 597 final

Artikolu 1

Biddel il-punt (9)(b)

Test propost mill-Kummissjoni Emenda tal-KtR il-paragrafu 2 huwa emendat kif ġej: il-paragrafu 2 huwa emendat kif ġej: (i) il-punt (c) jinbidel b’dan li ġej: “(c) l-istimulazzjoni tal-għarfien lokali biex jiġi faċilitat l-appoġġ tal-FEIS fl-Unjoni kollha u biex jikkontribwixxi meta jkun possibbli għall-objettiv ta’ diversifikazzjoni settorjali u ġeografika tal-FEIS imsemmija fit-Taqsima 8 tal-Anness II billi jagħti appoġġ lill-BEI biex joriġina l-operazzjonijiet;” (i) il-punt (c) jinbidel b’dan li ġej: “(c) l-istimulazzjoni tal-għarfien lokali biex jiġi faċilitat l-appoġġ tal-FEIS fl-Unjoni kollha u biex jikkontribwixxi meta jkun possibbli għall-objettiv ta’ diversifikazzjoni settorjali u ġeografika tal-FEIS imsemmija fit-Taqsima 8 tal-Anness II billi jagħti appoġġ lill-BEI biex joriġina l-operazzjonijiet;” (ii) il-punt (e) jinbidel b’dan li ġej: “(e) l-għoti ta’ appoġġ proattiv dwar it-twaqqif ta’ pjattaformi ta’ investiment;” (ii) il-punt (e) jinbidel b’dan li ġej: “(e) l-għoti ta’ appoġġ proattiv dwar it-twaqqif ta’ pjattaformi ta’ investiment;” (iii) Jiżdied il-punt (f) li ġej: “(f) il-provvediment ta’ parir dwar il-kombinament ta’ sorsi oħra ta’ finanzjament tal-Unjoni (bħall-Fondi Strutturali u ta’ Investiment Ewropej, l-Orizzont 2020 u l-Faċilità Nikkollegaw l-Ewropa) mal-FEIS.”; (iii) Jiżdied il-punt (f) li ġej: “(f) il-provvediment ta’ parir dwar il-kombinament ta’ sorsi oħra ta’ finanzjament tal-Unjoni (bħall-Fondi Strutturali u ta’ Investiment Ewropej, l-Orizzont 2020 u l-Faċilità Nikkollegaw l-Ewropa) mal-FEIS” sabiex jippermetti l-aqwa integrazzjoni u sinerġija tal-investimenti mil-lat tal-programmazzjoni unitarja tal-operazzjonijiet li jiġu mill-politika ta’ koeżjoni ;

Raġuni

L-emenda titlob l-involviment iktar mill-qrib tal-awtoritajiet lokali u reġjonali fis-servizzi ta’ konsulenza taċ-Ċentru Ewropew ta’ Konsulenza għall-Investiment (EIAH). Kemm l-għarfien reġjonali kif ukoll lokali għandhom jiġu kkunsidrati. Id-diversifikazzjoni ġeografika u settorjali għandha tiġi kkunsidrata mill-kumitat ta’ tmexxija u mhux mill-EIAH, kif stipulat fl-Anness II, il-punt 8.

Emenda 13

COM(2016) 597 final

Artikolu 1

Biddel il-punt (9)(c)

Test propost mill-Kummissjoni Emenda tal-KtR il-paragrafu 5 jinbidel b’dan li ġej: “5. Sabiex jintlaħaq l-objettiv imsemmi fil-paragrafu 1 u biex jiġi faċilitat il-provvediment ta’ appoġġ konsultattiv fil-livell lokali, l-EIAH għandu jfittex li juża l-għarfien espert tal-BEI, tal-Kummissjoni, tal-banek jew tal-istituzzjonijiet promozzjonali nazzjonali u tal-awtoritajiet amministrattivi tal-Fondi Strutturali u ta’ Investiment Ewropej.”; il-paragrafu 5 jinbidel b’dan li ġej: “5. Sabiex jintlaħaq l-objettiv imsemmi fil-paragrafu 1 u biex jiġi faċilitat il-provvediment ta’ appoġġ konsultattiv fil-livell lokali, l-EIAH għandu jfittex li juża l-għarfien espert tal-BEI, tal-Kummissjoni, tal-banek jew tal-istituzzjonijiet promozzjonali nazzjonali u tal-awtoritajiet amministrattivi tal-Fondi Strutturali u ta’ Investiment Ewropej.”;

Raġuni

Kemm l-għarfien reġjonali kif ukoll lokali għandhom jiġu kkunsidrati.

Emenda 14

COM(2016) 597 final

Artikolu 1

Paragrafu ġdid wara l-punt (9)(d)

Test propost mill-Kummissjoni Emenda tal-KtR (10) fl-Artikolu 16, it-tieni paragrafu huwa sostitwit b’dan li ġej: “2. Il-BEI, f’kooperazzjoni mal-FEI fejn hu xieraq, għandu jippreżenta rapport annwali lill-Parlament Ewropew, lill-Kunsill u lill-Kumitat Ewropew tar-Reġjuni dwar il-finanzjament tal-BEI u l-operazzjonijiet ta’ investiment koperti minn dan ir-Regolament. Ir-rapport għandu jkun disponibbli għall-pubbliku u għandu jinkludi:”

Raġuni

L-emenda titlob li l-KtR ikun involut aktar mill-qrib fil-monitoraġġ tal-FEIS.

Emenda 15

COM(2016) 597 final

Artikolu 1

Paragrafu ġdid wara l-punt (9)(d)

Test propost mill-Kummissjoni Emenda tal-KtR fl-Artikolu 16, żid paragrafu ġdid wara l-paragrafu 6 kif ġej: “7. Il-BEI għandu jiżviluppa, għall-finijiet ta’ rapportar, sett ta’ indikaturi tar-riżultati għal kull operazzjoni, sabiex tiġi pprovduta bażi affidabbli għall-analiżi tal-valur miżjud tal-finanzjament tal-UE. Metodoloġija bħal din għandha tiġi approvata mill-Bord ta’ Tmexxija.”

Raġuni

A set of indicators should be developed so that different sets of instruments can be compared, in the first phase between the ESIF and EFSI.

Emenda 16

COM(2016) 597 final

Artikolu 1

Biddel il-punt (10)(a)

Test propost mill-Kummissjoni Emenda tal-KtR (a) il-paragrafu 6 huwa sostitwit b’dan li ġej: “6. Sat-30 ta’ Ġunju 2018 u t-30 ta’ Ġunju 2020, il-Kummissjoni għandha tippreżenta lill-Parlament Ewropew u lill-Kunsill rapport li jkun fih evalwazzjoni indipendenti ta’ dan ir-Regolament.”; (a) il-paragrafu 6 huwa sostitwit b’dan li ġej: “6. Sat-30 ta’ Ġunju 2018 u t-30 ta’ Ġunju 2020, il-Kummissjoni għandha tippreżenta lill-Parlament Ewropew, lill-Kunsill , lill-Bank Ċentrali Ewropew, lill-Kumitat Ekonomiku u Soċjali Ewropew, lill-Kumitat tar-Reġjuni u lill-Bank Ewropew tal-Investiment rapport li jinkludi evalwazzjoni indipendenti ta’ dan ir-Regolament.”;

Raġuni

Din l-emenda tiżgura li l-informazzjoni mibgħuta lill-istess istituzzjonijiet rilevanti bħall-komunikazzjoni “Lejn it-tieni fażi tal-Fond Ewropew għall-Investiment Strateġiku” tal-14 ta’ Settembru 2016.

Emenda 17

COM(2016) 597 final

Artikolu 1

Paragrafu ġdid wara l-paragrafu (14)

Test propost mill-Kummissjoni Emenda tal-KtR (15) l-Artikolu 16(2)(f), huwa sostitwit b’dan li ġej: “deskrizzjoni tal-proġetti fejn l-appoġġ ta’ sorsi oħrajn tal-fondi tal-UE (bħall-FSIE, l-Orizzont 2020 u s-CEF) hija kkombinata mal-appoġġ tal-FEIS, u l-ammont totali tal-kontribuzzjonijiet minn kull sors”;

Raġuni

Billi jiġi sostitwit l-Artikolu 16(2)(f) fir-Regolament, it-test ikun konsistenti mal-emenda proposta mill-Kummissjoni Ewropea għall-Artikolu 14(2) tar-Regolament attwali.

Emenda 18

COM(2016) 597 final

Artikolu 2

Jitħassar l-Artikolu 2

Test propost mill-Kummissjoni Emenda tal-KtR Ir-Regolament (UE) Nru 1316/2013 huwa emendat kif ġej: (1) fl-Artikolu 5, l-ewwel paragrafu huwa sostitwit b’dan li ġej: “1. Il-pakkett finanzjarju għall-implimentazzjoni tas-CEF għall-perjodu 2014 sa 2020 hu stabbilit għal EUR 29 992 259 000 fil-prezzijiet attwali. Dak l-ammont għandu jitqassam kif ġej: (A) is-settur tat-trasport: EUR 23 895 582 000 , li minnhom EUR 11 305 500 000 għandhom jiġu ttrasferiti mill-Fond ta’ Koeżjoni sabiex jintefqu f’konformità ma’ dan ir-Regolament esklussivament fl-Istati Membri eliġibbli għall-finanzjament mill-Fond ta’ Koeżjoni; (b) is-settur tat-telekomunikazzjoni: EUR 1 091 602 000 ; (b) is-settur tal-enerġija: EUR 5 005 075 000 . Dawn l-ammonti huma mingħajr preġudizzju għall-applikazzjoni tal-mekkaniżmu ta’ flessibbiltà previst fir-Regolament tal-Kunsill (UE, Euratom) Nru 1311/2013 (*1) .

Raġuni

Ara l-emenda 5: ma hemmx bżonn li jitnaqqas il-pakkett tas-CEF.

Emenda 19

Anness għal COM(2016) 597 final

Żid punt ġdid qabel l-punt (1)(a)

Test propost mill-Kummissjoni Emenda tal-KtR (a) fil-punt (a), it-test tal-ħames inċiż huwa sostitwit b’dan li ġej: “entitajiet tas-settur pubbliku (dawk territorjali u dawk li mhumiex, iżda bl-esklużjoni ta’ operazzjonijiet ma’ tali entitajiet li joħolqu riskju dirett għall-Istat Membru) u entitajiet tat-tip tas-settur pubbliku. Raggruppament Ewropew ta’ Kooperazzjoni Territorjali (REKT), stabbilit skont ir-Regolament (KE) Nru 1082/2006 dwar ir-REKT (*2) , għandu jiġi kkunsidrat bħala entità li ma toħloqx riskju dirett għall-Istat Membru.

Raġuni

Ir-REKT iwettaq miżuri jew jimplimenta l-kooperazzjoni territorjali, kemm bil-finanzjament tal-UE kif ukoll mingħajr. Madankollu, minħabba li l-membri tar-REKT jistgħu jkunu awtoritajiet nazzjonali, reġjonali u lokali jew assoċjazzjonijiet ta’ dawn l-awtoritajiet, l-aċċess tiegħu għal strumenti finanzjarji pprovduti mill-BEI huwa limitat. Għalhekk, ma għandhomx jiġu kkunsidrati li huma marbutin ma’ riskju dirett għall-Istat Membru.

Emenda 20

Anness I għal COM(2016) 597 final

Biddel il-punt (1)(a)

Test propost mill-Kummissjoni Emenda tal-KtR fil-punt (b), jiżdied it-tieni subparagrafu: “L-appoġġ tal-FEIS għall-awtostradi għandu jkun evitat, sakemm ma jkunx meħtieġ biex jappoġġja investiment fit-trasport fil-pajjiżi ta’ koeżjoni jew fi proġetti ta’ trasport transfruntier li jinvolvu tal-anqas pajjiż wieħed ta’ koeżjoni ;”; fil-punt (b), jiżdied it-tieni subparagrafu: “L-appoġġ tal-FEIS għall-awtostradi għandu jkun evitat, sakemm ma jkunx meħtieġ biex jappoġġja investiment fit-trasport fil-pajjiżi ta’ koeżjoni jew fi proġetti ta’ trasport transfruntier li jinvolvu tal-anqas pajjiż wieħed ta’ koeżjoni;”;

Raġuni

Proġetti ta’ trasport transkonfinali bħal dawn għandhom jitqiesu bħala addizzjonali u għalhekk m’għandhomx ikunu limitati għall-involviment ta’ mill-inqas pajjiż wieħed ta’ koeżjoni.

II. RAKKOMANDAZZJONIJIET TA’ POLITIKA

IL-KUMITAT EWROPEW TAR-REĠJUNI,

1. jinnota li l-awtoritajiet lokali u reġjonali għandhom rwol importanti fl-identifikazzjoni, l-ippjanar u l-appoġġ tal-investimenti addizzjonali li ser irawmu l-innovazzjoni, it-tkabbir u l-impjiegi fit-territorji tagħhom;

2. jirrikonoxxi li l-FEIS huwa komponent ewlieni tal-Pjan ta’ Investiment għall-Ewropa u għalhekk jilqa’ l-prinċipju tal-estensjoni proposta tiegħu kemm f’termini ta’ durata kif ukoll ta’ kapaċità finanzjarja; iqis ukoll li sabiex il-FEIS ikun ta’ suċċess akbar, is-sinerġiji mal-Politika ta’ Koeżjoni Ewropea permezz tal-Fondi Strutturali u ta’ Investiment Ewropej (FSIE) għandhom jiġu ċċarati u msaħħa iżjed; Fil-fatt, il-FEIS u l-FSIE ma għandhomx jikkompetu f’termini ta’ riżorsi mill-baġit tal-UE jew f’termini tar-regoli tal-kontabbiltà applikabbli għall-kofinanzjament nazzjonali;

3. jinnota li l-Fond Ewropew għal Investimenti Strateġiċi ilu operazzjonali sena sħiħa u minkejja li qiegħed ikun ta’ suċċess fil-kisba ta’ riżultati fir-rigward tan-numru u l-valur ta’ proġetti approvati, id-distribuzzjoni ġeografika tiegħu kienet irregolari;

4. jilqa’ l-opportunità li jitressqu emendi leġislattivi u rakkomandazzjonijiet ta’ politika bbażati fuq l-esperjenza inizjali tal-bliet u r-reġjuni tal-FEIS u għalhekk tiġi segwita l-ewwel opinjoni tal-KtR dwar il-FEIS li tfasslet mir-relatur ġenerali Claude Gewerc f’April 2015;

5. L-Artikoli 18(6) u 18(7) tar-Regolament tal-FEIS jipprovdu proposta biex jiġi emendat ir-Regolament FEIS li għandha ssir sal-5 ta’ Lulju 2018 u jirrikjedu li tali proposta għandha tiġi appoġġjata minn evalwazzjoni indipendenti dwar jekk il-FEIS “huwiex jilħaq l-objettivi tiegħu u jkun ġustifikat li tinżamm skema li tappoġġja l-investiment”. Din l-evalwazzjoni indipendenti tal-applikazzjoni tar-Regolament (UE) 2015/1017, imwettqa minn esperti esterni, kienet għadha għaddejja meta l-Kummissjoni ħarġet il-proposta tagħha biex testendi l-FEIS u ġiet ippreżentata biss fl-14 ta’ Novembru 2016. Barra minn hekk, jinnota li l-Kummissjoni rriflettiet dwar it-tliet evalwazzjonijiet fil-Komunikazzjoni tagħha datata d-29 ta’ Novembru 2016, fejn il-Kummissjoni taqbel dwar is-suċċess tal-FEIS u l-EIAH. Madankollu, jiddispjaċih li l-proposta ma ġietx akkumpanjata la minn valutazzjoni tal-impatt kif meħtieġ mill-aġenda għal Regolamentazzjoni Aħjar (COM(2015)215, 19 ta’ Mejju 2015) u lanqas minn evalwazzjonijiet ex-ante għal programmi finanzjarji meħtieġa mill-Artikoli 30 u 140 tar-Regolament Finanzjarju;

6. Fid-dawl tar-rapport tal-Qorti Ewropea tal-Awdituri dwar il-“FEIS: proposta bikrija għal estensjoni u espansjoni”, b’mod speċifiku l-kummenti li saru fil-punti 61 u 62, jaqbel li l-applikazzjoni tar-Regoli dwar l-għajnuna mill-Istat għal proġetti li jikkombinaw il-finanzjament mill-FEIS u l-fondi strutturali jinħtieġ li tiġi ċċarata, u għall-konsistenza, jitlob li dawn jiġu esklużi mill-għajnuna mill-Istat ukoll;

7. jinnota l-interdipendenza bejn il-proposta u r-reviżjoni ta’ nofs it-terminu tal-Qafas Finanzjarju Pluriennali (QFP) u l-ħtieġa għal riżorsi finanzjarji li għandhom isiru disponibbli fi ħdan il-qafas tar-reviżjoni ta’ nofs it-terminu mingħajr preġudizzju għad-diversi programmi ta’ finanzjament eżistenti, fosthom l-Orizzont 2020 u l-Faċilità Nikkollegaw l-Ewropa;

8. jiġbed l-attenzjoni għall-fatt li l-estensjoni tal-FEIS m’għandhiex titfassal, fuq medda twila ta’ żmien, minflok is-sussidji tal-UE eżistenti;

9. jinsab kuntent li sehem akbar tal-FEIS ser ikun immirat lejn iż-żieda fl-aċċess għall-finanzjament għall-SMEs u jindika li proġetti lokali fuq skala żgħira jistgħu jibbenefikaw ukoll mill-FEIS; f’dan ir-rigward, l-assistenza teknika u l-pariri għall-awtoritajiet lokali huma kruċjali;

10. jinsab kuntent li l-kriterji ta’ eliġibbiltà għal proġetti li jittrattaw l-azzjoni klimatika (COP21), l-agrikultura, is-sajd u l-akkwakultura ssaħħew u ġew aktar iċċarati;

11. jagħti parir lill-BEI biex jirreferi għar-Regolament dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) (1) meta jsir rapportar dwar ir-reġjuni. Barra minn hekk, il-KtR jirrakkomanda bis-sħiħ li r-rapportar dwar il-KPI u l-KMI jinqasam mill-benefiċjarji u mir-reġjuni fil-livell tan-NUTS II;

12. jilqa’ l-proposta biex tiżdied it-trasparenza tal-għażla tal-operazzjonijiet billi tinħareġ informazzjoni mhux kunfidenzjali dwar operazzjonijiet iffirmati permezz tat-Tabella ta’ valutazzjoni tal-indikaturi; iżid li din il-miżura għandha tirrigwarda kemm is-sezzjoni tal-infrastruttura u l-innovazzjoni u kif ukoll is-sezzjoni tal-SME; jitlob ukoll li l-Kumitat tal-Investiment responsabbli għall-għażla tal-proġetti jikkonsulta proġetti ma’ awtoritajiet lokali u reġjonali dwar proġetti rilevanti għall-ħiliet tagħhom.

13. isejjaħ lill-Kumitat Ewropew tar-Reġjuni biex ikun involut aktar mill-qrib fi-proċessi ta’ rapportar u ta’ monitoraġġ, li jippermettilu li jesprimi l-opinjoni u l-evalwazzjoni tiegħu tal-operazzjonijiet tal-FEIS, l-attivitajiet tal-EIAH u l-kooperazzjoni mal-awtoritajiet lokali u reġjonali;

14. jindika li l-FEIS għandu jitqies bħala strument għall-indirizzar tal-forom ta’ falliment tas-suq u forom ta’ falliment tal-gvern (eż. sitwazzjonijiet ta’ investiment subottimali minħabba ostakli kkawżati minn fruntieri/regolamenti nazzjonali); il-FEIS ma għandux jitqies bħala strument li permezz tiegħu jiġu ffinanzjati proġetti mhux vijabbli;

15. jieħu nota tal-kwistjonijiet li huma relatati mad-definizzjoni tal-addizzjonalità u jissuġġerixxi li d-definizzjoni tkun iċċarata u li l-kunċett ta’ profil ta’ riskju għoli ta’ operazzjoni bħala kriterju għall-addizzjonalità jiġi raffinat;

16. jieħu nota tar-rapport maħruġ mill-Qorti Ewropea tal-Awdituri li jiddikjara li l-addizzjonalità tal-proġetti tal-FEIS għandha tkun issalvagwardjata u għalhekk jindika li l-għan tal-FEIS għandu jkun li jiġu appoġġjati l-investimenti li ma setgħux saru mill-BEI mingħajr l-appoġġ tal-FEIS;

17. Jenfasizza li l-proġetti tal-FEIS jeħtieġu li jkunu addizzjonali. L-iżvelar tal-informazzjoni permezz tat-tabella ta’ valutazzjoni tal-indikaturi ladarba jkunu ġew iffirmati l-proġetti għandha tgħin hawnhekk;

18. jinnota li minħabba l-valur miżjud għoli għall-Unjoni Ewropea ta’ proġetti transfruntieri, tali proġetti għandhom jiġu awtomatikament ikkunsidrati biex jipprovdu l-addizzjonalità;

19. Jirrikonoxxi r-rilevanza li l-FEIS jiġi kkombinat ma’ fondi oħra tal-UE bħall-FSIE, l-Orizzont 2020 u s-CEF u jtenni mill-ġdid l-importanza tal-koordinazzjoni strateġika f’dan ir-rigward kif ukoll appoġġ speċifiku biex jitrawmu s-sinerġiji bejn id-diversi skemi; f’dan ir-rigward, huwa importanti mhux biss li d-dipartimenti tal-UE, partikolarment il-maniġers tal-programmi varji tal-KE, ikunu konxji ta’ din il-possibbiltà iżda wkoll li jikkomunikaw l-importanza li jittieħed vantaġġ sħiħ mis-sinerġiji eżistenti u kif dan isir lill-pubbliku ġenerali, b’mod partikolari l-SMEs u l-amministrazzjonijiet pubbliċi lokali u reġjonali fl-Istati Membri;

20. jindika li l-awtoritajiet lokali u reġjonali jeħtieġu aktar ċarezza u gwida dwar kif għandu jiġi kkombinat il-FEIS ma’ fondi oħrajn tal-UE, b’mod partikolari fejn jirrigwarda l-applikazzjoni tar-regoli ta’ għajnuna tal-Istat u l-projbizzjoni fuq il-finanzjament doppju;

21. jindika li l-użu tal-FEIS u fondi oħra tal-UE, inkluż il-FSIE, għandu jkun immirat lejn l-objettivi komplementari;

22. itenni t-talba tiegħu sabiex l-investimenti li jsiru mill-awtoritajiet lokali u reġjonali u ffinanzjati mill-FEIS u l-BEI jibqgħu esklużi mill-kalkolu tad-dejn u tad-defiċit baġitarji tal-Istati Membri tal-Unjoni Ewropea;

23. jirrikonoxxi li l-Banek Promozzjonali Nazzjonali u l-Pjattaformi ta’ Investiment għandhom rwol importanti fl-implimentazzjoni tal-FEIS, b’mod partikolari fir-rigward tal-kooperazzjoni mal-awtoritajiet reġjonali u lokali;

24. isejjaħ lill-BEI biex jipprovdi informazzjoni dwar il-proġetti tal-FEIS fil-livell lokali u reġjonali sabiex l-awtoritajiet lokali u reġjonali jiġu involuti mill-qrib fl-istabbiliment u l-promozzjoni tal-proġetti tal-FEIS;

25. jitlob, f’kull każ, li diġà fil-fażi ta’ programmazzjoni 2014–2020 għandhom jiġu żgurati l-aqwa sinerġija u integrazzjoni funzjonali għall-operazzjonijiet tal-FEIS skont il-politika ta’ koeżjoni, mhux l-anqas biex ikun żgurat bilanċ reġjonali adegwat favur it-territorji l-aktar żvantaġġati;

26. jixtieq jaħdem mal-Kummissjoni Ewropea u l-BEI sabiex tittejjeb aktar il-komunikazzjoni dwar il-Pjan ta’ Investiment għall-Ewropa u għalhekk jilqa’ l-approċċ ta’ punt uniku ta’ servizz li tnieda matul il-Ġimgħa Ewropea ta’ Reġjuni u Bliet 2016. Għalkemm l-awtoritajiet lokali u reġjonali għandhom rwol kruċjali fl-implimentazzjoni b’suċċess tal-FEIS, irid jittejjeb l-għarfien;

27. jieħu nota tal-proposta biex jiġu indirizzati l-iżbilanċi ġeografiċi u settorjali tal-operazzjonijiet tal-FEIS permezz ta’ lista estiża ta’ operazzjonijiet eliġibbli u rwol imsaħħaħ tas-Servizz Ewropew ta’ Konsulenza għall-Investiment. Il-bini tal-kapaċità, l-operazzjonijiet ta’ konsulenza proattivi u l-kooperazzjoni mill-qrib mal-awtoritajiet lokali u reġjonali għall-promozzjoni u l-bidu ta’ proġetti, huma kruċjali biex tkun żgurata d-distribuzzjoni proporzjonali tal-operazzjonijiet tal-FEIS; meta jitkejjel il-livell ta’ aċċess tal-benefiċjarji potenzjali, ir-realtajiet reġjonali jew nazzjonali speċifiċi jridu jittieħdu inkunsiderazzjoni sabiex ma jiżdidux l-inugwaljanzi jew jiġu konsolidati;

28. jenfasizza li l-limitazzjonijiet ta’ konċentrazzjoni ġeografika u settorjali stabbiliti fl-Orjentazzjoni Strateġika tal-FEIS wara l-perjodu ta’ investiment inizjali għandhom jibqgħu fis-seħħ għal finijiet ta’ orjentazzjoni biss, u ma għandhom bl-ebda mod ikunu vinkolanti għall-għażla tal-operazzjonijiet;

29. jitlob li l-investimenti tal-FEIS fl-infrastruttura jkunu reżiljenti għad-diżastri sabiex tiġi żgurata d-durabbiltà fit-tul tal-infrastruttura u biex jiġi żgurat li dan ma jpoġġix ħajjet in-nies f’riskju;

30. jinnota li l-proposta leġislattiva hija kompatibbli mal-prinċipji tas-sussidjarjetà u l-proporzjonalità.

Brussell, is-7 ta’ Diċembru 2016. Il-President tal-Kumitat Ewropew tar-Reġjuni Markku MARKKULA

(1) Ir-Regolament (UE) Nru 1316/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi l-Faċilità Nikkollegaw l-Ewropa, li jemenda r-Regolament (UE) Nru 913/2010 u jħassar ir-Regolamenti (KE) Nru 680/2007 u (KE) Nru 67/2010 (ĠU L 348, 20.12.2013, p. 129).

(1) Ir-Regolament (KE) Nru 1059/2003 tal-Parlament Ewropew u tal-Kunsill tas-26 ta’ Mejju 2003 dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) (ĠU L 154, 21.6.2003, p. 1).